**Anunț referitor la elaborarea unui proiect de act normativ**

Primăria Municipiului Câmpulung Moldovenesc.

Astăzi, 06.07.2023, primăria municipiului Câmpulung Moldovenesc, anunță deschiderea procedurii de transparență decizională a procesului de elaborare a proiectului următorului act normativ: **,,Proiect de hotărâre cu privire la aprobarea Planului Urbanistic Zonal** **,,BAZĂ DE AGREMENT ACVATIC CÂMPULUNG MOLDOVENESC”.**

Proiectul de hotărâre reprezintă un obiectiv public de mare interes pentru localitatea noastră, prin realizarea acestuia vom putea asigura servicii și activități care vor conduce la atragerea de turiști în zonă, cu beneficii asupra dezvoltării întregii comunități.

Documentația aferentă proiectului de act normativ include: referatul de aprobare al primarului, raportul de specialitate al Direcției tehnice și urbanism, raportul de specialitate al Compartimentului juridic, raportul de informare și consultare a publicului privind documentația Plan Urbanistic Zonal ”BAZĂ DE AGREMENT ACVATIC CÂMPULUNG MOLDOVENESC” și anexa.

Documentația poate fi consultată:

* pe pagina de internet a instituției, la „[www.campulungmoldovenesc.ro](http://www.campulungmoldovenesc.ro)” – Consiliul Local – Transparență decizională.
* la sediul Primăriei municipiului Câmpulung Moldovenesc, strada 22 Decembrie nr. 2, camera 2.
* proiectul de act normativ se poate obține în copie, pe bază de cerere depusă la compartimentul relații cu publicul, camera 2.

Propuneri, sugestii, opinii cu valoare de recomandare privind proiectul de act normativ supus procedurii de transparență decizională se pot depune până la data de 20.07.2023:

* prin formularul online disponibil pe pagina de internet a instituției la linkul „[www.campulungmoldovenesc.ro](http://www.campulungmoldovenesc.ro)” – Consiliul Local – Transparență decizională;
* ca mesaj în format electronic pe adresa de e-mail: ,,primaria@campulungmoldovenesc.ro;
* prin poștă pe adresa Primăria Municipiului Câmpulung Moldovenesc, str. 22 Decembrie, nr. 2;
* la sediul instituției, la compartiment relații cu publicul, camera 2, între orele 0800 - 1600.

Materialele transmise vor purta mențiunea ,,Propuneri privind proiectul de hotărâre cu privire la aprobarea Planului Urbanistic Zonal ,,BAZĂ DE AGREMENT ACVATIC CÂMPULUNG MOLDOVENESC”.

Propunerile, sugestiile, opiniile cu valoare de recomandare vor fi publicate pe pagina de internet a instituției, la linkul „[www.campulungmoldovenesc.ro](http://www.campulungmoldovenesc.ro)” – Consiliul Local – Transparență decizională.

Nepreluarea recomandărilor formulate și înaintate în scris va fi justificată.

Pentru informații suplimentare, vă stăm la dispoziție la următoarele date de contact: telefon 0230314425 – interior 115, e-mail: primaria@campulungmoldovenesc.ro, persoană de contact: Ropcean Luminița.

Nr. 26 din 06.07.2023